TARYBOS SPRENDIMAS
2008 m. lapkričio 27 d.
dėl Europos bendrijos ir Armėnijos Respublikos susitarimo dėl oro susisiekimo paslaugų tam tikrų aspektų pasirašymo
(2009/149/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
atsižvelgdama į Komisijos pasiūlymą,
kadangi:
(1)
2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.
(2)
Komisija Bendrijos vardu vedė derybas su Armėnijos Respublika dėl susitarimo dėl oro susisiekimo paslaugų tam tikrų aspektų, laikydamasi mechanizmų ir nurodymų, numatytų Tarybos sprendimo, leidžiančio Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede.
(3)
Susitarimas, dėl kurio Komisija vedė derybas, turėtų būti pasirašytas su sąlyga, kad jis gali būti sudarytas vėliau,
NUSPRENDĖ:
1 straipsnis
Europos bendrijos ir Armėnijos Respublikos susitarimo dėl oro susisiekimo paslaugų tam tikrų aspektų (toliau - Susitarimas) pasirašymas yra patvirtinamas Bendrijos vardu su sąlyga, kad dėl minėto Susitarimo sudarymo bus priimtas Tarybos sprendimas.
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį (-is), kuriam (-iems) suteikiami įgaliojimai Bendrijos vardu pasirašyti Susitarimą su sąlyga, kad jis bus sudarytas.
3 straipsnis
Tarybos pirmininkas įgaliojamas pateikti Susitarimo 9 straipsnio 1 dalyje numatytą pranešimą.
Priimta Briuselyje, 2008 m. lapkričio 27 d.